**Profesionalno usmjeravanje učenika s**

**rješenjem o primjerenom obliku obrazovanja**  
upisi u školsku godinu 2023./2024.

Sukladno *Pravilniku o elementima i kriterijima za izbor kandidata za upis u I. razred srednje škole*, učenici koji osnovnu školu završavaju prema Rješenju o primjerenom obliku obrazovanja (individualizirani postupci, prilagodba sadržaja, posebni program) mogu ostvariti **prednost prilikom upisa u srednju školu**, temeljem **stručnog mišljenja službe za profesionalno usmjeravanje Hrvatskoga zavoda za zapošljavanje.**

**Kako izgleda Mišljenje stručnog tima Hrvatskog zavoda za zapošljavanje i kako do njega doći?**

Na Mišljenju su navedena od 3 do 5 zanimanja za koje učenik ostvaruje prednost prilikom upisa u srednju školu.

Izdavanje Mišljenja je posljednji korak postupka profesionalnog usmjeravanja, koji se sastoji od tri ranija, obavezna koraka:

1. GRUPNO INFORMIRANJE I PSIHOLOGIJSKO TESTIRANJE UČENIKA – **nazvati HZZ radi termina!**
2. PREGLED LIJEČNIKA SPECIJALISTE MEDICINE RADA – isti dan kada i psihologijsko testiranje

Obavezno ponesite djetetovu:

* zdravstvenu iskaznicu
* **potvrdu liječnika obiteljske medicine o zdravstvenom stanju (kratki izvadak iz zdravstvenog kartona)**
* naočale ili leće, ukoliko ih nosi
* i drugu medicinsku dokumentaciju/nalaze (nadležnih specijalista medicine) ako boluje od nekih bolesti/stanja

1. KAZUISTIČKA SJEDNICA – naziv za sastanak koji se odvija tijekom svibnja ili lipnja, a na kojem su prisutni psiholozi Hrvatskog zavoda za zapošljavanje i liječnik specijalist medicine rada. Krajnji cilj sastanka je definiranje 3-5 zanimanja u skladu s učenikovim sposobnostima i zdravstvenim stanjem, a za koje učenici ostvaruju prednost prilikom upisa.

**MOLIMO RODITELJE DA SE NAKON SISTEMATSKOG PREGLEDA UČENIKA OD STRANE SLUŽBE ZA ŠKOLSKU MEDICINU JAVE RADI TERMINA PSIHOLOGIJSKOG TESTIRANJA!**

Mariana Kuna, tel. 252-563, mariana.kuna@hzz.hr  
Danijel Mišura, tel. 252-584, danijel.misura@hzz.hr